title: Juan de Borbón
text: Tercer fíu varón d'Alfonso XIII y de Victoria Eugenia de Battenberg, en 1933 asumió los derechos dinásticos como herederu del so padre —nel exiliu dende 1931— tres los arrenuncios de los sos hermanos mayores, el príncipe titular Alfonso, qu'incurrió en matrimoniu morganáticu, y l'infante Jaime, afectáu de sordera. Asina, al arrenunciar el so padre a la xefatura de la casa real en 1941, poco primero de la so muerte, Juan de Borbón convirtióse en lexítimu herederu del tronu d'España.